open-index/open-wikipedia-markdown huggingface dataset:
อินฟันตาอลิเซีย ดัชเชสแห่งกาลาเบรีย

**เจ้าหญิงอลิเซียแห่งบูร์บง-ปาร์มา** (Alicia Maria Teresa Francesca Luisa Pia Anna Valeria; 13 พฤศจิกายน ค.ศ. 1917 – 28 มีนาคม ค.ศ. 2017) เป็นอินฟันตาแห่งสเปน สมาชิกแห่งราชวงศ์บูร์บง-ปาร์มา พระองค์กลายเป็นดัชเชสแห่งกาลาเบรียผ่านพิธีอภิเษกสมรสกับอินฟันเตอัลฟอนโซ ดยุกแห่งกาลาเบรีย พระองค์ทรงประกอบพระราชกรณียกิจเป็นครั้งคราวให้กับพระมหากษัตริย์สเปน หลังอภิเษกสมรสแล้ว พระองค์กลายเป็นครึ่งพระปิตุจฉาฝ่ายพระราชมารดาของสมเด็จพระราชาธิบดีฆวน การ์โลสที่ 1 แห่งสเปน พระองค์เป็นอินฟันตาแห่งสเปนที่มีพระชนม์ชีพนานที่สุด

## พระประวัติ
เจ้าหญิงอลิเซียแห่งบูร์บง-ปาร์มา ประสูติเมื่อวันที่ 13 พฤศจิกายน ค.ศ. 1917 ณ เวียนนา จักรวรรดิออสเตรีย-ฮังการี เป็นพระธิดาใน เอเลีย ดยุกแห่งปาร์มา
และ อาร์ชดัชเชสมารีอา อันนาแห่งออสเตรีย เป็นพระนัดดาในโรแบร์โตที่ 1 ดยุกแห่งปาร์มา พระญาติชั้นที่ 1 ในพระเจ้าซาร์บอริสที่ 3 แห่งบัลแกเรีย แกรนด์ดยุกฌ็องแห่งลักเซมเบิร์ก อ็อทโท มกุฎราชกุมารแห่งออสเตรีย และสมเด็จพระราชินีอานาแห่งโรมาเนีย

## เสกสมรส
พระองค์เสกสมรสกับเจ้าชายอัลฟอนโซแห่งบูร์บง-ซิซิลีทั้งสอง อินฟันเตแห่งสเปน พระภาคิไนยในพระเจ้าอัลฟอนโซที่ 13 แห่งสเปน เมื่อวันที่ 16 เมษายน ค.ศ. 1936 ณโบสถ์มีโนรีเทินเคเชอ ในเวียนนา ซึ่งพระองค์ทรงมีพระชันษา 19 ชันษาและพระสวามีมีพระชันษา 35 ชันษา โดยทรงมีพระธิดาและพระโอรสดังนี้
#เจ้าหญิงเตเรซา มาริอาแห่งบูร์บง-ซิซิลีทั้งสอง ดัชเชสแห่งซาแลร์โน
#อินฟันเตการ์โลส ดยุกแห่งกาลาเบรีย
#เจ้าหญิงเอเนสแห่งบูร์บง-ซิซิลีทั้งสอง 
เมื่อทรงเสกสมรสแล้วนั้น ทรงดำรงพระองค์ในฐานะพระราชวงศ์สเปน ทรงเป็นที่น่ายกย่องและนับถือในพระราชวงศ์และประชาชนชาวสเปน

## พระชนม์ชีพช่วงหลัง
หลังจากพระสวามีสิ้นพระชนม์ใน ค.ศ. 1964 พระองค์สนับสนุนให้พระโอรสอ้างสิทธิในตำแหน่ง "ดยุกแห่งกาลาเบรีย" และประมุขแห่งราชวงศ์บูร์บง-ซิซิลีทั้งสอง เธอมีพระชันษาก่อนพระโอรส 2 พรรษา ถึงแม้ว่าพระองค์ไม่ได้อ้าง "สิทธิ" ของตน บางคนยังถือว่าพระองค์เป็นพระราชินีตามกฎหมายแห่งนาวาร์

พระองค์สิ้นพระชนม์เมื่อวันที่ 28 มีนาคม ค.ศ. 2017 ที่มาดริด ประเทศสเปน ด้วยพระชันษา 99 ชันษา สมเด็จพระราชาธิบดีเฟลิเปที่ 6ทรงมีพระกระแสรับสั่งให้ราชองครักษ์เฝ้าโลงพระศพของพระองค์ ในฐานะอินฟันตาแห่งสเปน พระองค์มีสิทธิที่จะฝังในปูชนียสถานของเจ้าชายที่เอลเอสโกเรียล แต่ตามพระประสงค์ของพระองค์ พระศพของพระองค์จึงฝังที่ชนียสถานของราชวงศ์บูร์บง-ปาร์มาที่ออสเตรีย สมเด็จพระราชาธิบดีเฟลิเปที่ 6 และสมเด็จพระราชินีเลติเซีย อดีตสมเด็จพระราชาธิบดีฆวน การ์โลสและสมเด็จพระราชินีโซเฟียเสด็จเยี่ยมพระศพที่เอลเอสโกเรียล

## เหรียญในพระองค์
*  : 1190th Dame of the Order of Queen Maria Luisa – 50px 
* Dame Grand Cross of Justice of the Sacred Military Constantinian Order of Saint George (1960). – 50px 

### ตราอาร์ม

File:Coat of arms of Princess Alicia of Bourbon-Parma (1935-1960).svg|ตราอาร์มในฐานะอินฟันตาแห่งสเปน(ค.ศ. 1936–1960)
File:Coat of arms of Princess Alicia of Bourbon-Parma (1960-1964).svg|ตราอาร์มในฐานะดัชเชสแห่งกาลาเบรีย(ค.ศ. 1960–1964)
File:Coat of arms of Princess Alicia of Bourbon-Parma (1964-2017).svg|ตราอาร์มในฐานะดัชเชสหม้าย(ค.ศ. 1964–2017)


## พระราชพงศาวลี



## อ้างอิง

หมวดหมู่:บุคคลจากมาดริด
หมวดหมู่:เจ้าหญิงสเปน
หมวดหมู่:บุคคลจากเวียนนา
หมวดหมู่:ราชวงศ์บูร์บง-ซิซิลีทั้งสอง
หมวดหมู่:ราชวงศ์บูร์บง-ปาร์มา
หมวดหมู่:เจ้าหญิงบูร์บง-ซิซิลีทั้งสอง
หมวดหมู่:ดัชเชสคาลาเบรีย
คำปฏิญาณโอลิมปิก

**การกล่าวคำปฏิญาณตนในพิธีเปิดกีฬาโอลิมปิก** () เป็นการปฏิญาณตนในพิธีเปิดโอลิมปิกโดยนักกีฬา, ผู้ตัดสิน, เจ้าหน้าที่จำนวนหนึ่งคน พร้อมกับผู้ฝึกสอนอีกจำนวนหนึ่งคนยืนอยู่ข้างตัว ผู้กล่าวคำปฏิญาณตนจะเป็นคนจากประเทศเจ้าภาพในปีนั้น ผู้กล่าวคำปฏิญาณตนจะปฏิญาณตนในนามของนักกีฬา, เจ้าหน้าที่ หรือผู้ฝึกสอนในพิธีเปิดโอลิมปิกทั้งหมดโดยจะมีผู้ช่วยถือธงโอลิมปิกอยู่ตรงหัวมุมเสมอ

## คำปฏิญาณตนในโอลิมปิก
ผู้ที่กล่าวคำปฏิญาณตนมักจะมาจากประเทศเจ้าภาพ โดยที่เขาจะถือธงไว้หัวมุม (ถ้านักกีฬาสะดวก)

### คำปฏิญาณตนฉบับปัจจุบัน
คำปฏิญาณตนฉบับปัจจุบัน จะเริ่มใช้ในโอลิมปิกฤดูหนาว 2018 เป็นครั้งแรก โดยตัวแทนของนักกีฬา, ผู้ตัดสิน, เจ้าหน้าที่ และผู้ฝึกสอนจะกล่าวคำตามบรรทัดดังต่อไปนี้:

::***In the name of the athletes.*** / *ในนามของนักกีฬา*
::***In the name of all judges.*** / *ในนามของผู้ตัดสินทั้งหมด*
::***In the name of all the coaches and officials.*** / *ในนามของผู้ฝึกสอนและเจ้าหน้าที่ทั้งหมด*

นักกีฬาจะกล่าวคำปฏิญาณต่อว่า:
::***We promise to take part in these Olympic Games, respecting and abiding by the rules and in the spirit of fair play. We all commit ourselves to sport without doping and cheating. We do this, for the glory of sport, for the honour of our teams and in respect for the Fundamental Principles of Olympism.*** / *เราสัญญาจะเข้าร่วมการแข่งขันโอลิมปิกนี้โดยเคารพและปฏิบัติตามกฎรวมถึงจิตวิญญาณแห่งการละเล่นอย่างซื่อตรง เราทั้งหลายอุทิศตนต่อกีฬาโดยไม่ใช้สารกระตุ้นและการคดโกง เราทำทั้งนี้เพื่อเป็นเกียรติเป็นศรีแก่กีฬา เพื่อเกียรติยศของทีมเรา และด้วยความเคารพต่อหลักพื้นฐานค่านิยมโอลิมปิก*

### คำปฏิญาณตนในอดีต
#### คำปฏิญาณตนนักกีฬา
นักกีฬาที่ได้รับคัดเลือกจะกล่าวปฏิญาณตนดังบรรทัดต่อไปนี้:
::*In the name of all competitors, I promise that we shall take part in these Olympic Games, respecting and abiding by the rules that govern them, committing ourselves to a sport without doping and without drugs, in the true spirit of sportsmanship, for the glory of sport and the honour of our teams.
==== คำปฏิญาณตนเจ้าหน้าที่ ====
::*In the name of all the judges and officials, I promise that we shall officiate in these Olympic Games with complete impartiality, respecting and abiding by the rules which govern them in the true spirit of sportsmanship.*
==== คำปฏิญาณตนผู้ฝึกสอน ====
เริ่มใช้ในตอน[[โอลิมปิกเยาวชนฤดูร้อน 2010]] โดยคำปฏิญาณอาจมีคำเพิ่มเติมมาดังบรรทัดต่อไปนี้:
::*In the name of all the coaches and other members of the athletes' entourage, I promise that we shall commit ourselves to ensuring that the spirit of sportsmanship and fair play is fully adhered to and upheld in accordance with the fundamental principles of Olympism.''

## ผู้กล่าวคำปฏิญาณตน
ข้างล่างนี่คือผู้กล่าวคำปฏิญาณตนในพิธีเปิดกีฬาโอลิมปิก

## อ้างอิง

หมวดหมู่:โอลิมปิก
หมวดหมู่:สัญลักษณ์โอลิมปิก
หมวดหมู่:คำปฏิญาณตน
การแพ้นมวัว

**การแพ้นมวัว** หรือ **การแพ้โปรตีนนมวัว** เป็นโรคภูมิแพ้อาหารชนิดหนึ่ง ผู้ป่วยจะมีภาวะภูมิแพ้ต่อโปรตีนบางชนิดหรือหลายชนิดที่เป็นส่วนประกอบของนมวัว อาการอาจเป็นอย่างรวดเร็วหรือค่อยเป็นค่อยไปก็ได้ ถ้าเป็นอย่างรวดเร็ว เช่น แอนาฟิแล็กซิส หรือภาวะแพ้รุนแรง จะเป็นอันตรายถึงแก่ชีวิต ต้องรักษาด้วยการให้อะดรีนาลีน ส่วนแบบค่อยเป็นค่อยไปมักพบในเวลาหลายชั่วโมงหรือหลายวันนับตั้งแต่กินนม อาจแสดงอาการเป็นผิวหนังอักเสบ หลอดอาหารอักเสบ ลำไส้ทำงานผิดปกติ เช่นลำไส้ใหญ่และไส้ตรงอักเสบ ก็ได้ในสหรัฐ กว่า 90% ของการแพ้อาหารเกิดจากอาหาร แปดชนิด โดยที่นมวัวพบเห็นได้มากที่สุด เพราะอาการแพ้ส่วนใหญ่เกิดจากอาหารเพียงไม่กี่ชนิด จึงได้มีข้อกำหนดในการระบุสารก่อภูมิแพ้อย่างเด่นชัด รวมไปทั้งนม บนฉลากอาหารขึ้น หนึ่งในหน้าที่ของระบบภูมิคุ้มกันคือการป้องกันการติดเชื้อ โดยการรับรู้โปรตีนที่ผิดแปลกไป โดยปกติไม่ควรทำปฏิกิริยากับโปรตีนในอาหารมากเกินไป กรดในกระเพาะอาหารทำให้โปรตีนส่วนใหญ่กลายเปลี่ยนรูปหมายถึงการสูญเสียการจัดองค์ประกอบ 3 มิติและสูญเสียการก่อภูมิแพ้ ความร้อนจากการปรุงอาหารอาจมีผลเช่นเดียวกัน ภูมิคุ้มกันเป็นอีกวิธีหนึ่งในการป้องกันไม่ให้ปฏิกิริยาตอบสนองต่อโปรตีนจากอาหาร

การจัดการทำได้โดยงดการรับประทานนมวัวและผลิตภัณฑ์นม ในผู้ป่วยที่แพ้นมวัวอย่างรุนแรง(แพ้ IgE ในนม) การได้รับโปรตีนนมวัวแม้เพียงเล็กน้อยก็อาจเป็นอันตรายได้2% - 3% ของทารกและเด็กมีอาการแพ้นมวัว เพื่อลดความเสี่ยง ทารกควรได้รักแต่นมแม่อย่างเดียวอย่างน้อยจนอายุ 4 เดือน หรือ 6 เดือน ก่อนเริ่มกินนมวัว หากบุคคลในครอบครัวมีประวัติแพ้นมวัว อาจใช้นมผงเด็กที่ทำมาจากนมถั่วเหลืองแทน แต่ ประมาณ 10%-15%ของเด็กที่แพ้นมวัวมักแพ้ถั่วเหลืองด้วย เด็กส่วนใหญ่จะไม่แพ้นมวัวเมื่อโตขึ้น แต่ประมาณ 0.5% จะยังแพ้เมื่อโตเป็นผู้ใหญ่ ได้มีการวิจัยภูมิคุ้มกันบำบัดสำหรับสารก่อภูมิแพ้ แต่ผลดีก็ยังไม่ชัดเจน

## อ้างอิง

## External links

*Milk Allergy  at Food Allergy Initiative


หมวดหมู่:นม
หมวดหมู่:ภูมิแพ้อาหาร
แอโรกราด

***แอโรกราด*** (, also referred to as ***Air City*** or ***Frontier***) เป็นภาพยนตร์แนวผจญภัยของสหภาพโซเวียตในปี 1935 กำกับโดยผู้กำกับภาพยนตร์ชาวยูเครน อะเลคซันดร์ โดวเจนโค ภาพยนตร์ผลิตโดยสตูดิโอภาพยนตร์มอสฟิล์ม และ VUFKU โดยภาพยนตร์จะเล่าเกี่ยวกับการผจญภัยในภูมิภาคตะวันออกไกลของสหภาพโซเวียตในยุคอนาคต
## แหล่งข้อมูลอื่น
* 
* 40px  (English subtitles)
* 
* 
* ''Aerograd'' at Kinopoisk 
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
ทอเลมีแห่งไซปรัส

**ทอเลมีแห่งไซปรัส** เป็นกษัตริย์แห่งไซปรัส (ประมาณ 80-58 ปีก่อนคริสตกาล) พระองค์เป็นพระอนุชาของทอเลมีที่ 12 ซึ่งเป็นกษัตริย์แห่งอียิปต์และเหมือนพระองค์เป็นบุตรนอกสมรสของทอเลมีที่ 9 ลาธีรอส พระองค์ยังเป็นพระปิตุฉาของพระนางคลีโอพัตราที่ 7 ดูเหมือนพระองค์จะได้รับการยอมรับจากกษัตริย์ไซปรัสในเวลาเดียวกันกับที่พระเชษฐาของพระองค์ได้ครอบครองบัลลังก์แห่งอียิปต์ใน 80 ปีก่อนคริสตกาล พระองค์ได้ทรงต่อต้านอำนาจของโรม จึงทำให้ถูกสำเร็จโทษใน 58 ปีก่อนคริสตกาล

## อ้างอิง

หมวดหมู่:ราชวงศ์ทอเลมี
ริมสกี-คอร์ซาคอฟ (ภาพยนตร์)

***ริมสกี-คอร์ซาคอฟ*** () เป็นภาพยนตร์แนวอัตชีวประวัติจากสหภาพโซเวียตในปี 1953 กำกับโดย Gennadi Kazansky และ Grigori Roshal นำแสดงโดย Grigori Belov, Nikolai Cherkasov และ Aleksandr Borisov ภาพยนตร์เล่าเรื่องราวเกี่ยวกับอัตชีวประวัติของนีโคไล ริมสกี-คอร์ซาคอฟ คีตกวีชาวรัสเซีย
## อ้างอิง

## บรรณานุกรม
* Mitchell, Charles P. * The Great Composers Portrayed on Film, 1913 Through 2002*. McFarland & Company, 2004.

## แหล่งข้อมูลอื่น
* 
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
คลีโอพัตรา เซเลเนแห่งซีเรีย

**คลีโอพัตรา เซเลเน** (กรีกโบราณ: Κλεοπάτρα Σελήνη; ประสูติ 135 หรือ 130 ปีก่อนคริสตกาล - สิ้นพระชนม์ 69 ปีก่อนคริสตกาล) ซึ่งในราชวงศ์แห่งซีเรียเรียกว่า **คลีโอพัตราที่ 2 เซเลเน** (83-69 ปีก่อนคริสต์ศักราช) พระองค์เป็นพระราชธิดาของปโตเลมีที่ 8 แห่งอียิปต์กับพระนางคลีโอพัตราที่ 3 ใน 115 ปีก่อนคริสตกาล, พระองค์ได้รับตำแหน่งเป็นพระราชินีแห่งอียิปต์ เมื่อพระองค์ได้อภิเษกสมรสกับพระเชษฐาของพระองค์ กษัตริย์ปโตเลมีที่ 9 โดยพระนางคลีโอพัตราที่สามเข้ามามีอำนาจแทนพระนางคลีโอพัตราที่ 4 ซึ่งเป็นพระธิดาของคลีโอพัตราที่สาม ความตึงเครียดระหว่างกษัตริย์และพระมารดาของพระองค์เติบโตขึ้นและจบลงด้วยการขับไล่ปโตเลมีที่ 9 ออกจากอียิปต์ โดยพระนางคลีโอพัตรา เซเลเนอยู่เบื้องหลัง พระองค์อาจจะอภิเษกสมรสใหม่กับปโตเลมีที่ 10

ใน 103 ปีก่อนคริสตกาล, คลีโอพัตราที่ 3 ตัดสินใจที่จะสร้างความสัมพันธ์กับแอนติโอคัสที่ 8 แห่งอาณาจักรซีลิวซิด พระองค์ได้ถูกส่งมาเป็นพระมเหสีและอยู่กันจนกระทั่งถูกลอบสังหารใน 96 ปีก่อนคริสตกาล และต่อมาจึงตัดสินใจที่จะอภิเษกสมรสกับพระเชษฐาของอดีตพระสวามีคนก่อน ๆ ของพระองค์คือ แอนติโอคัสที่ 9 แต่ก็สิ้นพระชนม์ใน 95 ปีก่อนคริสกกาล ต่อจากนั้นพระองค์ก็อภิเษกสมรสกับแอนติโอคัสที่ 10 ซึ่งเป็นบุตรบุญธรรมของแอนติโอคัสที่ 9 นี้เป็นการอภิเษกสมรสครั้งสุดท้ายของพระองค์ พระสวามีพระองค์สุดท้ายได้หายไปจากบันทึกและสันนิษฐานว่าได้สิ้นพระชนม์ใน 92 ปีก่อนคริสตกาล ภายหลังพระองค์ก็อาศัยอยู่ที่ไหนสักแห่งในซีเรียกับบุตรของพระองค์จนกระทั่ง 83 ปีก่อนคริสตกาล ภายหลังจากการแยกดินแดนอาณาจักรซีลิวซิด ทำให้มีการปกครองที่เมืองแอนติออค ซึ่งปกครองโดยฟิลิปที่ 1 แห่งซีเรีย และที่เมืองดามัสกัสซึ่งปกครองโดย แอนติโอคัสที่ 12 ทำให้อาณาจักรซีลิวซิดว่างกษัตริย์

ใน 83 ปีก่อนคริสตกาล พระองค์จึงให้พระราชโอรสของพระองค์นามว่า แอนติโอคัสที่ 13 สถาปนาตนเองเป็นกษัตริย์แห่งอาณาจักรซีลิวซิด เนื่องจากชาวแอนติออคและดามัสกัสเหนื่อยจากสงครามกลางเมืองได้เชิญพระมหากษัตริย์ต่างชาติเข้ามาปกครองพวกเขา โดยไทกราเนสที่ 2 แห่งอาร์เมเนียได้ยึดเมืองแอนติออคในขณะที่อาเรทัสที่ 3 แห่งนาบาเทียได้ยึดเมืองดามัสกัส คลีโอพัตราเซเลเนควบคุมเมืองชายฝั่งหลายแห่งจนถึง 69 ปีก่อนคริสตกาล พระองค์ถูกจับกุมโดยทหารของไทกราเนสในเมืองปโตเลมาอิส และได้สำเร็จโทษพระองค์

## อ้างอิง

หมวดหมู่:ราชวงศ์ทอเลมี
อเล็กซานเดอร์ เฮลิออส

**อเล็กซานเดอร์ เฮลิออส** (กรีก: Ἀλέξανδρος Ἥλιος; ประสูติ 40 ปีก่อนคริสตกาล - ไม่ทราบแต่อาจจะเป็นระหว่าง 29 และ 25 ปีก่อนคริสตกาล)  เป็นเจ้าชายแห่งราชวงศ์ปโตเลมีและเป็นพระราชโอรสพระองค์โตของพระนางคลีโอพัตราที่ 7 กับแม่ทัพชาวโรมัน มาร์ค แอนโทนี และมีพระขนิษฐาฝาแฝดนามว่าพระนางคลีโอพัตรา เซเลเนที่ 2 ทำให้ฝาแฝดมีเชื้อสายชาวกรีก - โรมัน และได้มีชื่อที่มาจากพระนามของบรรพบุรุษของพระองค์คือ อเล็กซานเดอร์มหาราช ชื่อที่สองของพระองค์เป็นภาษากรีกโบราณ หมายถึง "อาทิตย์" ส่วนพระขนิษฐาฝาแฝดนามว่า เซเลเน (Σελήνη) หมายถึง "ดวงจันทร์"

## อ้างอิง

หมวดหมู่:คลีโอพัตรา
หมวดหมู่:พระราชโอรสในสมเด็จพระราชินีนาถ
หมวดหมู่:บุคคลที่เกิดในปี พ.ศ. 504
คลีโอพัตรา เซเลเนที่ 2

**คลีโอพัตรา เซเลเนที่ 2** (กรีก: Κλεοπάτρα Σελήνη; ประสูติ 40 ปีก่อนคริสตกาล - 6 ปีก่อนคริสตกาล) และยังเป็นที่รู้จักกันในนาม **คลีโอพัตราที่ 8** **แห่งอียิปต์**หรือ**คลีโอพัตราที่ 8** เป็นเจ้าหญิงแห่งราชวงศ์ปโตเลมีและเป็นพระราชธิดาพระองค์เดียวของพระนางคลีโอพัตรา กับแม่ทัพมาร์ค แอนโทนี พระองค์มีพระเชษฐาฝาแฝดนามว่า เจ้าชายอเล็กซานเดอร์ เฮลิออส ชื่อที่สองของพระองค์เป็นภาษากรีกโบราณและสมัยใหม่หมายถึง ดวงจันทร์และยังหมายถึงเทพธิดาไททันนามว่า เซลีนี ซึ่งเป็นพระเชษฐาของพระองค์นามว่า เฮลิออส ซึ่งหมายถึงดวงอาทิตย์ และเทพไททันแห่งดวงอาทิตย์นามว่า เฮลิออส พระองค์มีเชื้อสายชาวกรีก-โรมัน พระองค์ทรงประสูติ ได้รับการเลี้ยงดูและการศึกษาในเมืองอเล็กซานเดรียในอียิปต์ พระองค์เป็นผู้ปกครองแห่งซิเรเนและลิเบีย

## อ้างอิง

หมวดหมู่:ราชวงศ์ทอเลมี
หมวดหมู่:พระราชธิดาในสมเด็จพระราชินีนาถ
หมวดหมู่:บุคคลที่เกิดในปี พ.ศ. 504
หมวดหมู่:บุคคลที่เสียชีวิตในปี พ.ศ. 538
ปรียากานต์ ใจกันทะ

**ปรียากานต์ ใจกันทะ** (เกิด 2 สิงหาคม พ.ศ. 2535) ชื่อเล่น **ยิหวา** เป็นนักแสดงหญิงชาวไทย สังกัดช่อง 3 เอชดี  เป็นที่รู้จักกับบทบาท "จันตา" จากละครเรื่อง *[[กรงกรรม]]* และบทบาท "แม่หญิงเรียม" จากละครเรื่อง *[[พรหมลิขิต]]*

## ประวัติ
ปรียากานต์ เกิดเมื่อวันที่ 2 สิงหาคม พ.ศ. 2535​ อำเภอสะเมิง จังหวัดเชียงใหม่ สำเร็จ​การศึกษาระดับมัธยมศึกษาจาก​ โรงเรียนสะเมิงพิทยาคม และสำเร็จการศึกษาระดับปริญญาตรีจาก สาขาวิชาการจัดการ​ คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ภาคพายัพเชียงใหม่​

**ชีวิตส่วนตัว**
* สมรสกับ​ เปอร์ สุวิกรม อัมระนันทน์ เมื่อวันที่ 15 มีนาคม 2569 ณ โรงแรม The Ritz-Carlton, Bangkok บรรยากาศอบอุ่น หลังคบหาดูใจกันนานกว่า 9 ปี

## เข้าสู่วงการ
ด้านชีวิตในวงการบันเทิง **ยิหวา ปรียากานต์** ด้วยความที่เธอมีความสามารถพิเศษหลายด้าน ไม่ว่าจะเป็น รำไทย ร้องเพลง เต้น ทำให้เป็นใบเบิกทางเข้าสู่วงการบันเทิง ที่เริ่มต้นจากประกวดมิสทีนไทยแลนด์ ปี 2009 ได้ตำแหน่งรองอันดับ 2 มาครอง นอกจากนี้ยังการันตีความสวยครบเครื่องจากเวที Miss Gossip Girls 2012 ตำแหน่งรองชนะเลิศอันดับ 1 และคว้าตำแหน่ง Miss RMUTL 2012 ของมหาวิทยาลัยเทคโนโลยีราชมงคลล้านนาอีกด้วย ด้านผลงานอื่น ๆ ยิหวา เคยผ่านมาแล้วทั้งถ่ายแบบ มิวสิกวิดีโอ ฯลฯ เธอเริ่มมีผลงานแสดงเรื่องแรก ปี พ.ศ.2559 ในผลงานละครเทิดพระเกียรติ ชุดแม่ของแผ่นดิน เรื่อง ประทีปรักแห่งใจ จากนั้นมีผลงานละครเรื่อย ๆ ซึ่งเธอเคยเผยว่าตั้งใจรับงานละครปีละ 1 เรื่อง และหลายคนรู้จักและติดใจในความสวยหวานของเธอจากละครน้ำดีเรื่อง กรงกรรม ทางช่อง 3

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ภาพยนตร์​

### เพลง
* สมัยก่อน (CMS9)
* บนฟ้า (กลุ่มนักแสดง ศิลปิน นักดนตรีเชียงใหม่​)
* ฉันยังคิดถึง (Cover​) (Ost.ภูติแม่น้ำโขง)
* รักไม่มีวันตาย ร้องร่วมกับ ธัชพล กู้วงศ์บัณฑิต

### มิวสิค​วิดีโอ​​
* เพลง คำอวยพร ศิลปิน SPF
* เพลง แน่นอน (Sure) ศิลปิน Joop Vudtinun

### แฟนมีตติ้ง​
* พรหมลิขิต Fanmeet​ing จะชาตินี้ชาติไหนหัวใจคือเธอ
* Girls Cup Presented By มาม่า
* Our Chill Day with YIIIWHA หมูกระทะกะเธอ

### การประกวด​
* Miss RMUTL 2012
* 1st RunnerUp Miss Gossip Girl 2012
* 2nd RunnerUp MissTeen Th. 2009
* Model : Ray / S_Cawaii / Candy

## รางวัล​

## อ้างอิง

## แหล่งข้อมูลอื่น
* ยิหวา-ปรียากานต์ นางเอก "ประทีปรักแห่งใจ"
* เฟซบุ๊กส่วนตัว
* เฟซบุ๊กแฟนเพจ
* 
* ช่องยูทูบ yiiiwha fanclub

หมวดหมู่:พุทธศาสนิกชนชาวไทย
หมวดหมู่:บุคคลจากอำเภอสะเมิง
หมวดหมู่:บุคคลจากคณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา
หมวดหมู่:นักแสดงสังกัดช่อง 3 เอชดี
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:มิสทีนไทยแลนด์
หมวดหมู่:นางงามไทย
หมวดหมู่:นักแสดงจากจังหวัดเชียงใหม่
ปโตเลมี ฟิลาเดลฟัส

**ทอเลมี ฟิลาเดลฟัส** (กรีก: Πτολεμαῖος ὁ Φιλάδελφος, "ทอเลมี ผู้เป็นน้องชายอันที่รัก", ประสูติ เดือนสิงหาคม หรือ กันยายน 36 ปีก่อนคริสตกาล - 29 ปีก่อนคริสตกาล) เป็นเจ้าชายแห่งราชวงศ์ทอเลมีและเป็นพระราชโอรสพระองค์สุดท้องของพระนางคลีโอพัตราที่ 7 แห่งอียิปต์กับแม่ทัพมาร์ก แอนโทนี

## พระประวัติ

### วัยพระเยาว์และการขึ้นครองราชย์
พระองค์เป็นมีเชื้อสายกรีก-โรมัน เขาเกิดในแอนติออค, ซีเรีย (ปัจจุบันเป็นส่วนหนึ่งของตุรกีสมัยใหม่) พระองต์ได้รับพระนามตามฟาโรห์ทอเลมีที่ 2 ฟิลาเดลฟัส (ฟาโรห์พระองค์ที่สองของราชวงศ์ทอเลมี) และความตั้งใจของพระนางคลีโอพัตราคือการสร้างอาณาจักรทอเลมีเดิมในตอนปลายของ 34 ก่อนคริสต์ศักราช และพระองค์เป็นกษัตริย์แห่งซีเรีย ฟินีเซีย และซิลีเซีย

พ่อแม่ของพระองค์ต้องพ่ายแพ้แก่ออคตาเวียน (ในอนาคตเป็นจักรพรรดิออกัสตัส) ในระหว่างการรบทางเรือที่แอคเทียมในกรีซ ใน 31 ปีก่อนคริสตกาล ในปีต่อมาพ่อแม่ของพระองค์ได้ทำการอัตวินิบาตกรรม (ฆ่าตัวตาย) ขณะที่ออคตาเวียนและกองทัพบุกเข้ามาในอียิปต์

### การจับกุมและความเป็นอยู่
ออคตาเวียนได้นำพาพระองค์ เจ้าชายอเล็กซานเดอร์ เฮลิออส และเจ้าหญิงคลีโอพัตรา เซเลเนที่ 2 จากอียิปต์ไปยังอิตาลี ออคตาเวียนได้ฉลองชัยชนะทางทหารของเขาในกรุงโรมด้วยการพาเด็กกำพร้าทั้งสามไปล่ามโซ่สีทองหนักๆ บนถนนในกรุงโรม โซ่ที่หนักจนไม่สามารถเดินได้กระตุ้นให้เกิดปฏิกิริยาจากความเห็นอกเห็นใจจากชาวโรมัน พี่น้องสามคนถูกกักขังโดยออคตาเวียน และมอบให้แก่ออคตาเวีย ผู้อ่อนเยาว์ ซึ่งเป็นพระขนิษฐาและเป็นอดีตภรรยาของมาร์ก แอนโทนี

พระองค์อาจจะสิ้นพระชนม์จากความเจ็บป่วยในช่วงฤดูหนาวเมื่อ 29 ปีก่อนคริสต์ศักราช แต่นี่เป็นข้อสันนิษฐาน

## อ้างอิง

หมวดหมู่:ราชวงศ์ทอเลมี
หมวดหมู่:พระราชโอรสในสมเด็จพระราชินีนาถ
หมวดหมู่:บุคคลที่เกิดในปี พ.ศ. 508
หมวดหมู่:บุคคลที่เสียชีวิตในปี พ.ศ. 515
เรสเซิลคิงดอม 12

**เรสเซิลคิงดอม 12** () เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2018 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 27 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW ภายใต้สโลแกน "รายการมวยปล้ำที่ยิ่งใหญ่ที่สุดในโลกนอกประเทศสหรัฐอเมริกา" และ "ญี่ปุ่นเทียบได้เท่ากับรายการซูเปอร์โบวล์"

ในโชว์หลักแมทช์ระหว่าง Kazuchika Okada ต้องป้องกันแชมป์โลก IWGP อีกครั้งกับผู้ชนะ G1 Climax ในปี ค.ศ. 2017 คือ Tetsuya Naito ซึ่งเป็นการรีแมทช์ของทั้งคู่จากศึกเรสเซิลคิงดอม 8 ในปี ค.ศ. 2014 ในแมทช์ที่ 2 ระหว่าง Kenny Omega ต้องป้องกันแชมป์ยูเอสเฮฟวี่เวทของ IWGP กับคริส เจอริโก้ ในแมทช์ไม่มีกฎกติกา ซึ่งเป็นการกลับมาอีกครั้งใน NJPW ในรอบ 20 ปี

นอกจากนี้ยังมีการแข่งขันอีก 6 แมทช์ คือ Hiroshi Tanahashi ป้องกันแชมป์อินเตอร์คอนติเนนทัลของ IWGP กับJay White ,Marty Scurll ป้องกันแชมป์จูเนียร์เฮฟวี่เวทของ IWGP ในแมทช์สี่เส้ากับ Hiromu Takahashi, Kushida และWill Ospreay ,Minoru Suzuki ป้องกันแชมป์โอเพนเวท NEVER อีกครั้งกับ Hirooki Goto ในแมทช์โกนหัว ,Killer Elite Squad (Davey Boy Smith Jr. และLance Archer) ป้องกันแชมป์แทกทีมของ IWGP อีกครั้งกับผู้ชนะ 2017 World Tag League คือ Los Ingobernables de Japon (Evil และSanada), Bullet Club (Bad Luck Fale, Tama Tonga และTanga Loa) ป้องกันแชมป์โอเพนเวทแทกทีม 6 คน NEVER ในแมทช์การปล้ำ gauntlet match 5 ทีม และแมทช์ Roppongi 3K (Sho และYoh) ป้องกันแชมป์จูเนียร์แทกทีมของ IWGP อีกครั้งกับ The Young Bucks (Matt Jackson และNick Jackson)

## ผล

### Gauntlet match

## อ้างอิง

## แหล่งข้อมูลอื่น
*The official Wrestle Kingdom 12 website
หมวดหมู่:มวยปล้ำอาชีพในปี พ.ศ. 2561
หมวดหมู่:แจนยูอารี่ 4 โตเกียวโดมโชว์
หมวดหมู่:รายการกีฬาเดือนมกราคม พ.ศ. 2561 ในทวีปเอเชีย
หมวดหมู่:ประเทศญี่ปุ่นในปี พ.ศ. 2561
รายชื่อผลงานเพลงอัลบั้มของทาทา ยัง

หน้านี้รวบรวมผลงานของ **[[ทาทา ยัง]]** ในประเทศไทย เธอได้ขายอัลบั้มได้มากกว่า 1 ล้านตลับ ตั้งแต่ปี 1995 เธอได้ออกผลงานประกอบไปด้วย 9 สตูดิโออัลบั้ม ซึ่งมีการเปิดตัวอัลบั้มเป็นภาษาอังกฤษ 3 อัลบั้ม อัลบั้มรวมเพลง 11 อัลบั้ม อีพี 2 แผ่น เพลงประกอบภาพยนตร์ 1 เพลง 34 ซิงเกิ้ล

## อัลบั้ม

### สตูดิโออัลบั้ม

### อัลบั้มรวมเพลง

### Extended plays

### Soundtracks

เธอยังได้ปล่อยซิงเกิ้ลภาษาไทยของ Moon River (ข้ามฟ้ามารักกัน) ใน ''ข้ามฟ้าเฉือนคม'' ด้วย

## ซิงเกิล

หมวดหมู่:ผลงานของศิลปินไทย
เรสเซิลคิงดอม 10

**เรสเซิลคิงดอม 10** () เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2016 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 25 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW ภายใต้สโลแกน "รายการมวยปล้ำที่ยิ่งใหญ่ที่สุดในโลกนอกประเทศสหรัฐอเมริกา" และ "ญี่ปุ่นเทียบได้เท่ากับรายการซูเปอร์โบวล์"ในโชว์หลักแมทช์ระหว่างคู่เอก Kazuchika Okada ต้องป้องกันแชมป์โลก IWGP อีกครั้งกับ Hiroshi Tanahashi

รายการนี้ยังเป็นส่วนหนึ่งของการแลกเปลี่ยนความสามารถระหว่างสมาคม NJPW และสมาคมอเมริกา Ring of Honor (ROH) ในแมทช์การชิงแชมป์โลก ROH รวมทั้งการปรากฏตัวใน NJPW ของนักมวยปล้ำ ROH คือ Cheeseburger, Jay Lethal, Jay Briscoe และMark Briscoe

## ผล

### New Japan Rumble

## อ้างอิง

## แหล่งข้อมูลอื่น
*The official New Japan Pro-Wrestling website

หมวดหมู่:มวยปล้ำอาชีพในปี พ.ศ. 2559
หมวดหมู่:แจนยูอารี่ 4 โตเกียวโดมโชว์
หมวดหมู่:รายการกีฬาเดือนมกราคม พ.ศ. 2559 ในทวีปเอเชีย
เรสเซิลคิงดอม 9

**เรสเซิลคิงดอม 9** () เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2015 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 24 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW

ในโชว์หลักแมทช์ระหว่างคู่เอก Shinsuke Nakamura ประสบความสำเร็จในการป้องกันแชมป์อินเตอร์คอนติเนนทัลของ IWGP อีกกับ Kota Ibushi ,และ Hiroshi Tanahashi ประสบความสำเร็จในการป้องกันแชมป์โลก IWGP Kazuchika Okada ทำให้การชิงแชมป์ของ Tanahashi-Okada การเป็นคู่หลักในศึกเรสเซิลคิงดอม 7 เมื่อ 2 ปีที่แล้ว และเป็นคู่เอกสำคัญในปีต่อมาของศึกเรสเซิลคิงดอม 10 

มีผู้เข้าชมในสนามถึง 36,000 คน ผ่านการความร่วมมือของ NJPW กับ โกลเบิลฟอร์ซเรสต์ลิง (GFW) ในคู่ต่างมีบรรยายภาษาอังกฤษเฉพาะในคู่ของ GFW มีให้บริการบนโทรทัศน์ PPV ในสหรัฐอเมริกา ,แคนาดา และออกอากาศทั่วโลกผ่านทางอินเทอร์เน็ต Flipps และNew Japan Pro Wrestling World

## ผล

### New Japan Rumble

## อ้างอิง

## แหล่งข้อมูลอื่น
*Website of New Japan Pro Wrestling 
*Website  of Global Force Wrestling

หมวดหมู่:มวยปล้ำอาชีพในปี พ.ศ. 2558
หมวดหมู่:แจนยูอารี่ 4 โตเกียวโดมโชว์
หมวดหมู่:รายการกีฬาเดือนมกราคม พ.ศ. 2558 ในทวีปเอเชีย
หมวดหมู่:โกเบิลฟอร์ซเรสต์ลิง
เรสเซิลคิงดอม 8

**เรสเซิลคิงดอม 8** () เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2014 ที่สนามโตเกียวโดม ในกรุงโตเกียว, ประเทศญี่ปุ่น โดยออกอากาศทั่วโลกผ่านทางอินเทอร์เน็ต ซึ่งได้จัดขึ้นเป็นครั้งที่ 23 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW เทียบได้กับเรสเซิลเมเนียของ WWE

## ผล

## ดูเพิ่ม

*แจนยูอารี่ 4 โตเกียวโดมโชว์
*มวยปล้ำอาชีพในปี พ.ศ. 2557

## อ้างอิง

## แหล่งข้อมูลอื่น
*NJPW.co.jp 

หมวดหมู่:มวยปล้ำอาชีพในปี พ.ศ. 2557
หมวดหมู่:แจนยูอารี่ 4 โตเกียวโดมโชว์
หมวดหมู่:กีฬาในโตเกียว
จี1 สเปเชียลอินยูเอสเอ

**จี1 สเปเชียลอินยูเอสเอ** () เป็นรายการมวยปล้ำอาชีพ จัดโดย นิวเจแปนโปรเรสต์ลิง (NJPW) โดยจัดในวันที่ 1 และ 2 กรกฎาคม ค.ศ. 2017 ในLong Beach, California ,สหรัฐอเมริกา ในสนามLong Beach Convention and Entertainment Center เป็นครั้งแรกที่ NJPW แสดงให้เห็นว่าการส่งเสริมการขายดังกล่าวเป็นไปอย่างอิสระในสหรัฐอเมริกา NJPW ได้หาแชมป์ยูเอส IWGP คนแรก ในระหว่างสัปดาห์

## ผล
;คืนที่ 1

;คืนที่ 2

### Tournament bracket
[thumb|upright|[Kenny Omega, ชนะทัวร์นาเมนต์ และกลายเป็นแชมป์ IWGP United States Heavyweight Champion คนแรก]]

## ดูเพิ่ม

*เอ็นเจพีดับเบิลยู อินเวชั่นทัวร์ 2011
*โกเบิลวอร์ส
*อาร์โอเอช/เอ็นเจพีดับเบิลยู วอร์ออฟเดอะเวิลด์ส

## อ้างอิง

## แหล่งข้อมูลอื่น
*Official sub-site 

หมวดหมู่:รายการของนิวเจแปนโปรเรสต์ลิง
หมวดหมู่:ฟูโรเรซุ
หมวดหมู่:มวยปล้ำอาชีพในปี พ.ศ. 2560
มิชลิง

**มิชลิง** ("สายเลือดผสม" ในภาษาเยอรมัน) เป็นคำศัพท์ทางกฎหมายที่ถูกใช้ในนาซีเยอรมนีเพื่อแสดงถึงบุคคลที่ถือว่ามีทั้งสายเลือดอารยันและบรรพบุรุษยิว รากศัพท์เยอรมันร่วมเชื้อสายกับคำศัพท์ภาษาละตินซึ่งเป็นต้นกำเนิดของคำภาษาสเปนว่า เมสติโซ (mestizo) และคำภาษาฝรั่งเศสว่า เมติส (métis)

ในภาษาเยอรมัน คำนี้มีความหมายโดยตรงว่า ลูกผสม คนครึ่งชาติ และเลือดผสม

หมวดหมู่:นาซี
หมวดหมู่:คำและวลีภาษาเยอรมัน
ระบบไฟฟ้า 3 เฟส

thumb|หม้อแปลงไฟฟ้า 3 เฟสกับสายไฟ 4 เส้น

**ระบบไฟฟ้า 3 เฟส** เป็นวิธีการจ่ายไฟฟ้ากระแสสลับและพลังงานผ่านระบบกริดไฟฟ้าที่เป็นที่นิยมมากที่สุดในโลก ระบบนี้เป็นหนึ่งในระบบหลายเฟสที่ใช้บ่อยในการให้พลังงานแก่มอเตอร์ไฟฟ้าและโหลดต่าง ๆ ที่ต้องใช้กำลังไฟฟ้าเป็นจำนวนมาก

ระบบ 3 เฟสมีประสิทธิภาพมากกว่าระบบ 2 เฟสเนื่องจากระบบ 3 เฟสสามารถจ่ายกระแสไฟฟ้าได้มากกว่าเมื่อทั้งคู่มีจำนวนวัสดุตัวนำไฟฟ้าเท่ากัน ระบบ 2 เฟสคิดค้นโดย กาลิเลโอ เฟอร์ราริส, มีฮาอิล โดลิโว-โดโบรโวลสกี, โยนาส เวนสตรอม, จอห์น ฮอปกินสัน, และ นิโคลา เทสลา ในช่วงปลายศตวรรษที่ 19

## อ้างอิง

หมวดหมู่:พลังงานไฟฟ้า
หมวดหมู่:วิศวกรรมไฟฟ้า
ยูลออลเวส์ไฟนด์ยัวร์เวย์แบ็กโฮม

"**ยูลออลเวส์ไฟนด์ยัวร์เวย์แบ็กโฮม**" () เป็นเพลงแนวคันทรีป็อป แต่งขึ้นสำหรับภาพยนตร์ปี ค.ศ. 2009 เรื่อง *[[แฮนนาห์ มอนทานา: เดอะมูฟวี]]* เพลงขับร้องโดยแฮนนาห์ มอนทานา ตัวละครที่รับบทโดยไมลีย์ ไซรัส เพลงฉบับคาราโอเกะถูกรวมอยู่ในชุดรวมคาราโอเกะประกอบภาพยนตร์ด้วย เพลงเป็นแนวคันทรีป็อปและป็อปร็อก ในด้านเนื้อร้อง เพลงเล่าเกี่ยวกับการอยู่ติดดินและกลับสู่รากเหง้าของตน

เพลงประสบความสำเร็จใจด้านการตอบรับจากในภาพยนตร์ ในเชิงพาณิชย์ "ยูลออลเวส์ไฟนด์ยัวร์เวย์แบ็กโฮม" ได้รับการตอบรับระดับค่าเฉลี่ยถึงต่ำในหลาย ๆ ประเทศ เมื่อเทียบกับงานอื่น ๆ ของไซรัสในนามมอนทานา เพลงขึ้นอันดับในชาร์ตคะเนดียนฮอต 100 ที่อันดับ 36 เนื้อเรื่องในมิวสิกวิดีโอเกิดขึ้นเวลาเดียวกันกับเนื้อเรื่องในภาพยนตร์แฮนนาห์ มอนทานา: เดอะมูฟวี

## อ้างอิง

หมวดหมู่:เพลงในปี พ.ศ. 2552
หมวดหมู่:เพลงที่ประพันธ์คำร้องโดยเทย์เลอร์ สวิฟต์
พระนางชีนโบ่แม

**พระนางชีนโบ่แม** (, ) เป็นพระมเหสีในกษัตริย์แห่งอาณาจักรอังวะถึง 5 พระองค์ พระนางชีนโบ่แมเป็นพระมเหสีที่มีความงดงามทำให้เป็นที่โปรดปรานของพระเจ้าฝรั่งมังฆ้อง กษัตริย์พระองค์ที่ 4 จึงได้รับการสถาปนาเป็นพระอัครมเหสีเมื่อ ค.ศ. 1407 ต่อมาได้เป็นที่โปรดปรานของพระเจ้าฝรั่งมังศรี กษัตริย์พระองค์ที่ 5 พระราชโอรสของพระเจ้าฝรั่งมังฆ้อง กระทั่งพระนางเชงสอบูได้เข้ามาเป็นพระมเหสีเมื่อ ค.ศ. 1424 

ในเดือนพฤศจิกายน ค.ศ. 1425 พระนางชีนโบ่แมมีส่วนเกี่ยวข้องกับการสวรรคตของพระเจ้าฝรั่งมังศรี ต่อมาพระนางได้อภิเษกกับพระเจ้ามี่นละแง กษัตริย์พระองค์ที่ 6 ซึ่งเป็นพระราชโอรสองค์ใหญ่ของพระเจ้าฝรั่งมังศรี อีก 3 เดือนต่อมาพระนางได้วางยาพิษปลงพระชนม์องค์ยุวกษัตริย์เพื่อให้ชู้รักคือเจ้าฟ้ากะเล่เจ้ตองโญขึ้นสืบราชบัลลังก์แห่งอังวะ และอีกครั้งที่พระนางได้เป็นพระอัครมเหสี ต่อมาในเดือนพฤษภาคม ค.ศ. 1526 พระเจ้ากะเล่เจ้ตองโญถูกโม่ญี่นตะโด้แห่งเมืองโม่ญี่นโค่นราชบัลลังก์ พระองค์ได้สถาปนาพระนางชีนโบ่แมเป็นพระมเหสีรอง

## อ้างอิง

หมวดหมู่:ราชวงศ์อังวะ
ออสบอร์น เรย์โนลส์

**ออสบอร์น เรย์โนลส์** (; 23 สิงหาคม ค.ศ. 1842 – 21 กุมภาพันธ์ ค.ศ. 1912) เป็นนักฟิสิกส์ชาวบริติช เกิดที่เมืองเบลฟาสต์ เป็นบุตรของออสบอร์น เรย์โนลส์ ผู้พ่อกับเจน ไบรเออร์ (นามสกุลเดิม ฮิกแมน) ต่อมาครอบครัวของเขาย้ายไปอยู่ที่เมืองแดดัมในมณฑลเอสเซกซ์ เรย์โนลส์สนใจด้านกลศาสตร์ตั้งแต่เด็กเนื่องจากบิดาเป็นครูใหญ่และนักบวช รวมถึงเป็นนักคณิตศาสตร์ผู้สนใจในวิชากลศาสตร์ เมื่อเป็นวัยรุ่น เรย์โนลส์ทำงานที่โรงผลิตเรือของเอ็ดเวิร์ด เฮย์ส ทำให้เขามีความรู้ด้านพลศาสตร์ของไหล

ต่อมาเรย์โนลส์เข้าเรียนด้านคณิตศาสตร์ที่วิทยาลัยควีนส์ในเคมบริดจ์ หลังเรียนจบเขาทำงานเป็นวิศวกรโยธา ก่อนดำรงตำแหน่งศาสตราจารย์ด้านวิศวกรรมศาสตร์ที่มหาวิทยาลัยวิกตอเรียแมนเชสเตอร์ (ปัจจุบันเป็นส่วนหนึ่งของมหาวิทยาลัยแมนเชสเตอร์) ในปี ค.ศ. 1868 เรย์โนลส์ดำรงตำแหน่งนี้จนกระทั่งเกษียณในปี ค.ศ. 1905

เรย์โนลส์มีผลงานหลายอย่างที่เกี่ยวข้องกับพลศาสตร์ของไหล เช่น เลขเรย์โนลส์ ซึ่งเป็นอัตราส่วนระหว่างแรงเฉื่อยกับแรงหนืด, สมการเรย์โนลส์ในทฤษฎีการหล่อลื่น, ความเค้นเรย์โนลส์ เป็นต้น

เรย์โนลส์ได้รับเลือกให้เป็นภาคีสมาชิกราชสมาคมแห่งลอนดอนในปี ค.ศ. 1877 ต่อมาในปี ค.ศ. 1888 เขาได้รับเหรียญรอยัล เรย์โนลส์เสียชีวิตด้วยโรคไข้หวัดใหญ่ที่เมืองวอตชิต มณฑลซัมเมอร์เซตในปี ค.ศ. 1912

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลจากเบลฟาสต์
หมวดหมู่:นักฟิสิกส์ชาวสหราชอาณาจักร
หมวดหมู่:วิศวกรชาวสหราชอาณาจักร
หมวดหมู่:ภาคีสมาชิกราชสมาคมแห่งลอนดอน
หมวดหมู่:เสียชีวิตจากไข้หวัดใหญ่
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:ศิษย์เก่าจากมหาวิทยาลัยแมนเชสเตอร์
อาการกลัวเลขสี่

thumb|175px|right|ลิฟต์ในอะพาร์ตเมนต์แห่งหนึ่งในเซี่ยงไฮ้ ไม่มีปุ่มกดชั้น 4, 13, 14 แถมยังมีชั้นติดลบด้วย
**อาการกลัวเลขสี่** () คืออาการกลัวในการพบเห็นจำนวน 4 และหลีกเลี่ยงที่จะใช้มัน ซึ่งเป็นความเชื่องมงายชนิดหนึ่งและเกี่ยวข้องกับอาการกลัวจำเพาะวันศุกร์ที่สี่ ศัพท์คำนี้มีการใช้เป็นครั้งแรกโดย อิซาดอร์ คอเรียต ในหนังสือ *แอบนอร์มัล ไซคอลอจี (จิตวิทยาผิดปรกติ)* 

## ประวัติ
เลข 4 (四; accounting 肆; พินอิน sì) ถือเป็นเลขอวมงคลของจีนเนื่องจากเป็นคำพ้องเสียงของคำว่า "ความตาย" (死 พินอิน *sǐ*) มีสินค้าหลายชนิดที่ข้ามการใช้เลข 4 ในการออกสินค้าที่ใช้ตัวเลขเป็นชื่อสินค้า เช่น โทรศัพท์มือถือโนเกีย (Nokia) ที่ไม่มีสินค้าที่ใช้เลข 4 ขึ้นต้นชื่อรุ่นของสินค้า กล้องถ่ายรูป Canon PowerShot รุ่นจี (G series) ก็ออกรุ่นจี 3 และข้ามไปเป็นรุ่นจี 5 เลย เป็นต้น

ในเอเชียตะวันออกมีอาคารบางแห่งไม่มีชั้นเลขที่ 4 (เทียบเคียงได้กับในทวีปตะวันตก ที่อาคารบางแห่งไม่มีชั้นเลขที่ 13 เนื่องจากเชื่อว่าเลข 13 เป็นเลขอวมงคล) ในเขตบริหารพิเศษฮ่องกง อาคารที่พักอาศัยบางแห่งก็ไม่มีเลขที่ชั้นที่มีหมายเลข "4" ประกอบ เช่น ชั้นที่ 4, 14, 24, 34 และชั้นที่ 40–49 และบางแห่งยังไม่มีชั้นที่ 13 ด้วย เป็นผลให้อาคารที่มีเลขชั้นสูงถึงชั้นที่ 50 อาจมีจำนวนชั้นจริงๆ เพียง 35 ชั้น เป็นต้น

อีกตัวอย่างคือ องค์การขนส่งสาธารณะเอสบีเอส ทรานซิท (SBS Transit) ในประเทศสิงคโปร์ งดการออกแผ่นป้ายทะเบียนรถเมล์สาธารณะที่มีเลขลงท้ายด้วยเลข '4' ด้วยเหตุผลเดียวกัน หรืออีกองค์การขนส่งสาธารณะของสิงคโปร์ คือ เอสเอ็มอาร์ที (SMRT) ก็งดการใช้เลข  '4' เป็นเลขนำหน้าหมายเลขกำกับขบวนรถไฟและรถเมล์ด้วยเช่นกัน

## อาการกลัวอื่น ๆ ที่คล้ายกัน
* อาการกลัววันศุกร์ที่สี่ วันศุกร์ที่สี่ถือว่าเป็นวันแห่งความโชคร้ายในวัฒนธรรมจีน นอกจากนี้ยังถือว่าวันอังคารที่สี่ก็โชคร้ายด้วย

## อ้างอิง

หมวดหมู่:โรคกลัว
หมวดหมู่:ความเชื่องมงาย
หมวดหมู่:ภาษาจีน
หมวดหมู่:ศาสนาคริสต์กับความตาย
การชำระบัญชี

ในกฎหมายและธุรกิจสหราชอาณาจักร สาธารณรัฐไอร์แลนด์และสหรัฐ **การชำระบัญชี** () เป็นกระบวนการอันนำมาซึ่งจุดสิ้นสุดของบริษัท มีการแบ่งสินทรัพย์และทรัพย์สินใหม่ "การชำระบัญชี" บ้างเรียก **การเลิกกิจการ** (winding-up) หรือ**การเลิกบริษัทจำกัด** (dissolution) แม้คำว่า "การเลิกบริษัทจำกัด" ทางเทคนิคหมายถึงการชำระบัญชีขั้นสุดท้าย กระบวนการชำระบัญชียังเกิดเมื่อกรมศุลกากร ซึ่งเป็นเจ้าพนักงานหรือหน่วยงานในประเทศหนึ่ง ๆ ซึ่งมีหน้าที่เก็บและรักษาอากรศุลกากร ตัดสินการคำนวณหรือชี้ชัดสุดท้ายซึ่งอากรหรือการคืนอากรที่ได้เมื่อเข้าประเทศ โดยการชำระบัญชีอาจเป็นโดยบังคับหรือโดยสมัครใจก็ได้

นอกจากนี้ คำว่า "การชำระบัญชี" บางครั้งใช้เมื่อบริษัทต้องการลบสินทรัพย์บางส่วนของบริษัทเอง ตัวอย่างเช่น ใช้เมื่อบริษัทขายปลีกต้องการปิดร้านค้า บริษัทที่จะปิดจะขายแก่บริษัทซึ่งมีความชำนาญพิเศษเรื่องการชำระบัญชีร้านค้า แทนที่จะพยายามปิดการขายเอง

หมวดหมู่:กฎหมายพาณิชย์
หมวดหมู่:การล้มละลาย
โอลิฟ เบิร์น

**โอลิฟ เบิร์น** () หรือนามปากกา **โอลิฟ** **ริชาร์ด** (1904-1985) เป็นแม่บ้านชาวอเมริกัน อนุภรรยาของ วิลเลียม เมาล์ตัน มาร์สตัน เธออาศัยอยู่รวมกันกับเขาและภรรยาเอลิซาเบธ ฮาโลเวย์ มาร์สตัน และได้รับการยกย่องว่าเป็นแรงบันดาลใจในการสร้างวันเดอร์วูแมน ของเขา

## ประวัติ
โอลิฟ เบิร์น และ วิลเลียม เมาล์ตัน มาร์สตันพบกันครั้งแรกในปีค. ศ. 1925  ในขณะที่เธอเรียนปี4 อยู่ที่มหาวิทยาลัยทัฟส์ โดยมาร์สตันเป็นอาจารย์วิชาจิตวิทยาของเธอ หลังจากนั้นไม่นาน เธอก็ได้ทำงานเป็นผู้ช่วยวิจัยของเขา โอลีฟแนะนำให้มาร์ตันได้รู้จักกับ เบบี้ปาร์ตี้ของสโมสรนักเรียนหญิง(sorority) ในงานนักเรียนหญิงปึ1 ต้องแต่ตัวเป็นเด็กทารกและได้รับการปฏิบัติเหมือนเด็ก ๆที่ซึ่งมาร์สตันได้ทำการทดลองเกี่ยวกับปฏิกิริยาของมนุษย์ต่อพลังอำนาจ

โอลิฟ เบิร์น เป็นลูกสาวของ อิเทล เบิร์น ผู้เปิดคลินิคคุมกำเนิดแห่งแรกในสหรัฐอเมริกากับน้องสาวเขา มาร์กาเรต แซงเกอร์ 

## ความสัมพันธ์
โอลิฟมีส่วนเกี่ยวข้องกับทั้งวิลเลียม เมาล์ตัน มาร์สตันและภรรยาของเขา ในความสัมพันธ์แบบ polyamory ผู้หญิงทั้งสองคนต่างมีลูกให้มาร์สตันในขณะที่อาศัยอยู่ด้วยกัน เอลิซาเบธ ตั้งชื่อลูกสาวของเธอว่าโอลิฟ ตามเบิร์นและ หลังจากที่มาร์สตัน ทั้งเอลิซาเบธและโอลิฟก็ยังอาศัยอยู่ด้วยกัน เพื่อเลี้ยงลูกของทั้งคู่กับมาร์ตัน ทั้งเอลิซาเบธและโอลิฟนับ "เป็นตัวอย่างของคตินิยมสิทธิสตรีในสมัยนั้น" พวกเขาบอก ผู้สำรวจสำมะโนประชากรว่าโอลีฟน้องสาวหม้ายของสามี 

โอลิฟมีลูกชายสองคนกับ มาร์สตัน ชื่อว่าเบิร์นและดอน

## วันเดอร์วูแมน
ในหนังสือ *ประวัติศาสตร์ลับของสาวน้อยมหัศจรรย์ *เขียนโดยจิว เลอร์ปอร์ โอลิฟได้รับการยกย่องว่าเป็นแรงบันดาลใจในการสร้างวันเดอร์วูแมน ของเขา  สำหรับลักษณะภายนอกของวันเดอร์วูแมน แต่ตัวมาร์ตันเองบอกเพียงแค่ว่ากำไรคู่ที่โอลิฟใส่บ่อย ๆ นั้นจะเป็นของสำคัญในหนังสือการ์ตูน

## ในภาพยนตร์
ชีวิตของโอลิฟ เบิร์นได้ถูกนำมาสร้างเป็นภาพยนตร์เรื่อง Professor Marston and the Wonder Women ในเรื่องยังพูดถึง เอลิซาเบธ ฮาโลเวย์ มาร์สตัน และวิลเลียม เมาล์ตัน มาร์สตันอีกด้วย โอลิฟ เบิร์นได้รับบทโดยนักแสดงชาวออสเตรเลีย  เบลล่า ฮีทโคท

## อ้างอิง

หมวดหมู่:บุคคลที่เกิดในปี พ.ศ. 2447
หมวดหมู่:บุคคลที่เสียชีวิตในปี พ.ศ. 2533
หมวดหมู่:บุคคลจากนครนิวยอร์ก
หมวดหมู่:บุคคลที่มีคนรักหลายคน
หมวดหมู่:แม่บ้านแม่เรือน
หมวดหมู่:วันเดอร์วูแมน
Show Me Your Son ลูกแม่หล่อมาก

**Show Me Your Son ลูกแม่หล่อมาก** รายการโทรทัศน์ของไทยประเภทเกมโชว์ซึ่งซื้อลิขสิทธิ์มาจากประเทศเกาหลีใต้ เพื่อเสริมสร้างความเข้าใจกันระหว่างแม่สามีและลูกสะใภ้และลดปัญหาความบาดหมางของทั้งสอง ผลิตโดย เวิร์คพอยท์ เอ็นเทอร์เทนเมนท์ และ โต๊ะกลมโทรทัศน์ ดำเนินรายการโดย ว่าน - ธนกฤต พานิชวิทย์ และไอซ์ - อภิษฎา เครือคงคา ออกอากาศทุกวันเสาร์ เดิมออกอากาศในเวลา 20.15 – 21.15 น. ทางช่องเวิร์คพอยท์ ตั้งแต่วันที่ 23 ธันวาคม พ.ศ. 2560 ต่อจากรายการ We Kid Thailand เด็กร้องก้องโลก 2 แต่ในปี พ.ศ. 2561 เป็นต้นมา ได้ย้ายเวลาออกอากาศเป็นช่วงกลางวัน เวลา 12.30 – 13.30 น. ถัดจากรายการ ตลกหกฉาก ที่ย้ายเวลาออกอากาศให้เร็วขึ้น

## พิธีกร
* ธนกฤต พานิชวิทย์
* อภิษฎา เครือคงคา

## กติกา
ในแต่ละสัปดาห์สาวโสดประจำสัปดาห์จะออกตามหาคู่แต่เธอจะไม่มีโอกาสพูดคุยทำความรู้จักกับชายหนุ่มทั้ง 4 คนเพราะเธอจะได้รู้เรื่องราวของชายหนุ่มทั้ง 4 จากปากแม่ของพวกเขาแทนโดยที่ลูกชายจะถูกซ่อนอยู่ในห้องพักไม่ให้สาวโสดได้เห็น

### กติการอบที่ 1
กติกาในรอบนี้คือคุณแม่จากทั้ง 4 บ้านจะต้องพูดถึงนิยามหรือคำจำกัดความของลูกชายเมื่อคุณแม่ทั้ง 4 บ้านพูดคำจำกัดความของลูกชายจบลงสาวโสดก็จะต้องคัดคุณแม่ออก 1 คน

### กติการอบที่ 2
กติกาในรอบนี้คือคุณแม่ทั้ง 3 บ้านที่เหลือจะต้องพูดถึงกิจกรรมยามว่างของลูกชายแบบคร่าว ๆ ก่อนที่ทางรายการจะให้สาวโสดได้ดูวีทีอาร์กิจกรรมยามว่างของชายหนุ่มทั้ง 3 แบบเต็ม ๆ เมื่อสาวโสดได้ดูวีทีอาร์จบลงก็จะต้องคัดคุณแม่ออกอีก 1 คน

### กติการอบที่ 3
กติกาในรอบนี้ชายหนุ่มทั้ง 2 จะต้องออกมาจากห้องพักและโชว์ความสามารถให้สาวโสดได้เห็นเพื่อเธอจะได้ให้คะแนนโดยสาวโสดจะมีคะแนนให้กับโชว์ของทั้ง 2 หนุ่มโชว์ละ 5 คะแนน (ซึ่งคะแนนส่วนนี้เป็นคะแนนส่วนตัว) เมื่อการแสดงโชว์ของชายหนุ่มทั้ง 2 จบลงสาวโสดก็จะต้องให้คะแนน หากใครได้คะแนนจากสาวโสดมากกว่าก็จะชนะในรอบนี้ไป

### กติการอบสุดท้าย
สำหรับกติกาในรอบสุดท้ายคุณแม่ของทั้งสองฝ่ายจะออกมาพูดความในใจที่จะขอจากสาวโสดคนละ 1 ข้อจากนั้นฝ่ายสาวโสดจะต้องทำการเลือกคู่แม่ลูกที่ชื่นชอบมากที่สุดเพียงคู่เดียว เพื่อไปคบหาดูใจกันต่อ

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์ไทย
หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2560
อีไลซา

thumb|แผ่นไมโครไทเทอร์ที่ประกอบด้วย 96 หลุม ใช้สำหรับการทดสอบ ELISA
**อีไลซา** (; ย่อมาจาก **enzyme-linked immunosorbent assay**) เป็นการทดสอบที่ใช้แอนติบอดีและการเปลี่ยนแปลงของสีในการวิเคราะห์หรือหาตัวตนของสาร นิยมใช้ในการหาความเข้มข้นของแอนติเจนในสารละลาย และเป็นวิธีที่ใช้สำหรับการวินิจฉัยทางการแพทย์ รวมไปถึงการควบคุมคุณภาพผลิตภัณฑ์ในโรงงานเช่นกัน

หลักการทำงานนั้นเริ่มจากการให้แอนติเจนยึดติดกับพิ้นผิวในหลอดแก้ว หากมีแอนติบอดีปรากฏอยู่ในสารละลาย แอนติเจนจะสร้างพันธะกับแอนติบอดี ซึ่งแอนติบอดีนี้จะถูกยึดติดไว้กับเอนไซม์ เมื่อสารที่ประกอบด้วยซับสเตรตของเอนไซม์นี้ืทำปฏิกิริยากับสารละลาย สีของซับสเตรตดังกล่าวจะเปลี่ยน ทำให้สามารถรู้ความเข้มข้นของแอนติเจนได้

## อ้างอิง

หมวดหมู่:การทดสอบทางการแพทย์
วัดนพทองดีศรีพฤฒาราม

**วัดนพทองดีศรีพฤฒาราม (วัดโป่ง)** ชาวบ้านนิยมเรียก **" วัดโป่ง "** จากการบอกเล่า วัดโป่งนี้เริ่มสร้างเมื่อ พ.ศ. 2359 มี **" นายสนั่น คงเมือง "** เป็นคนบ้านโป่ง เป็นผู้มอบที่ดินถวายสร้างวัด จำนวน 17 ไร่ 1 งาน 40 ตารางวา

วัดโป่งนี้ตั้งอยู่ในหมู่บ้านโป่ง ซึ่งในสมัยนั้นหมู่บ้านโป่ง ยังเป็นป่าหนาทึบ มีป่าสัตว์น้อยใหญ่อาศัยอยู่ บริเวณนี้เป็นดินโป่งที่มีรสดินเค็ม ซึ่งจากการบอกเล่าของคนเฒ่าคนแก่ให้ฟังว่า สมัยนั้นมีพระธุดงค์มาจากเมืองโคราช แล้วท่านก็ได้หยุดพักปักกลดที่นี่ ชาวบ้านได้มาทำบุญเกิดความเลื่อมใสศรัทธาในตัวท่านมาก ชาวบ้านจึงนิมนต์ท่านอยู่จำพรรษาที่นี่ นามท่านมาทราบภายหลังว่า **" หลวงพ่อดี "** วัดนี้สร้างเมื่อ พ.ศ. 2389 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532 ปัจจุบันนี้มีเนื้อที่ตั้งวัดทั้งหมด 25 ไร่ เศษ 

นอกจากนี้ยังมีเกจิดังแห่งวัดนพทองดีศรีพฤฒาราม (วัดโป่ง) คือ **" พระครูวิสุทธิกิจจาทร (หลวงพ่อชม กสโร) "**อดีตเจ้าอาวาส ที่สังขารท่านไม่เน่าเปลือยจนถึงปัจจุบันนี้

## รายนามเจ้าอาวาสวัดตั้งแต่อดีตจนถึงปัจจุบัน

## อ้างอิง

## แหล่งข้อมูลอื่น
*ประวัติ วัดโป่ง ชลบุรี

* 

หมวดหมู่:วัดไทยในสังกัดคณะสงฆ์มหานิกาย
หมวดหมู่:วัดในอำเภอบางละมุง
ไทยแลนด์แชมเปียนส์คัพ 2561

**การแข่งขันฟุตบอลไทยแลนด์แชมเปียนส์คัพ ประจำปี [[พ.ศ. 2561]]** หรือในอีกชื่อเรียกว่า **ออมสินไทยแลนด์แชมเปียนส์คัพ 2018** (ตามชื่อธนาคารออมสิน ผู้สนับสนุนหลักของการแข่งขัน) เป็นการแข่งขันระหว่างสโมสรจัดเป็นครั้งที่ 2 โดย บุรีรัมย์ ยูไนเต็ด สโมสรที่ชนะเลิศ ไทยลีก พบกับ เชียงราย ยูไนเต็ด สโมสรที่ชนะเลิศ ช้าง เอฟเอคัพ โดยจะแข่งขันกันที่ สนามศุภชลาศัย ใน กรุงเทพมหานคร และเป็นครั้งแรกที่ทางสมาคมฟุตบอลจะนำเทคโนโลยี วีเออาร์ (V.A.R. หรือ Video Assistant Referees) มาใช้ในการตัดสินและครั้งนี้เป็นครั้งแรกในการยิงลูกโทษตัดสินจะเป็นการยิงลูกโทษแบบใหม่ ABBA (เอบีบีเอ) ซึ่งถือได้ว่าเป็นการยิงลูกโทษตัดสินแบบใหม่ครั้งแรกของวงการฟุตบอลไทยเช่นกัน

## การแข่งขัน

## การถ่ายทอดสด
# True4U
# True Sport HD 2
# True Sport 2

## รางวัล
* รางวัลทีมชนะเลิศ พร้อมกับเหรียญรางวัลและถ้วยรางวัลใบใหม่ให้กับทีมชนะเลิศ ได้แก่ เชียงราย ยูไนเต็ด
* รางวัลทีมรองชนะเลิศ พร้อมกับเหรียญรางวัลสำหรับทีมรองชนะเลิศ ได้แก่ บุรีรัมย์ ยูไนเต็ด
* รางวัลแมนออฟเดอะแมตช์ พร้อมกับเงินรางวัลจากธนาคารออมสิน 50,000 บาท ได้แก่ วิกตูร์ การ์ดูซู (เชียงราย ยูไนเต็ด)

## อ้างอิง

หมวดหมู่:ไทยแลนด์แชมเปียนส์คัพแบ่งตามฤดูกาล
หมวดหมู่:ฟุตบอลไทยในปี พ.ศ. 2561
หมวดหมู่:การแข่งขันกีฬาในกรุงเทพมหานคร
หมวดหมู่:นัดการแข่งขันของสโมสรฟุตบอลบุรีรัมย์ ยูไนเต็ด
หมวดหมู่:นัดการแข่งขันของสโมสรฟุตบอลเชียงราย ยูไนเต็ด
หมวดหมู่:กรุงเทพมหานครในปี พ.ศ. 2561
ชนิดใกล้ถูกคุกคาม

**ชนิดใกล้ถูกคุกคาม** () เป็นชนิด (สปีชีส์) ที่จัดอยู่ในประเภท **ใกล้ถูกคุกคาม** () ตามองค์การระหว่างประเทศเพื่อการอนุรักษ์ธรรมชาติ (ไอยูซีเอ็น) สถานะนี้เป็นสถานะที่สิ่งมีชีวิตกำลังถูกคุกคามภายในอนาคต ถึงแม้ในปัจจุบันสิ่งมีชีวิตอาจจะยังไม่ถูกคุกคาม ไอยูซีเอ็นจะประเมินสิ่งมีชีวิตตามช่วงเวลาที่เหมาะสม

การประเมินจะดูจากสิ่งมีชีวิตที่ถูกคุกคามหรือสิ่งมีชีวิตที่ลดลงอย่างรวดเร็ว สิ่งมีชีวิตที่เกือบอยู่ในข่ายเสี่ยงต่อการสูญพันธุ์ถูกประเมินเมื่อ พ.ศ. 2544 จวบจนถึงปัจจุบัน การจำแนกสิ่งมีชีวิตประเภทนี้จะจัดอยู่ในหมวดหมู่ใหม่

ในรายการบัญชีแดงไอยูซีเอ็น ฉบับ พ.ศ. 2551 มีสัตว์จำนวน 2,448 ชนิด และ 1,065 ชนิดของพืช รวมอยู่ในหมวดความเสี่ยงเกือบใกล้สูญพันธุ์ ตัวอย่างคือนากยุโรปและหมาป่าเคราขาว

## คลังภาพ

ไฟล์:Otter in Southwold.jpg|นากใหญ่ธรรมดาเป็นสัตว์ใกล้ถูกคุกคามชนิดหนึ่ง
ไฟล์:Maned wolf-aguara guazu.jpeg|หมาป่าเคราขาวเป็นสัตว์ใกล้ถูกคุกคามเนื่องจากสูญเสียพื้นที่อยู่อาศัย
ไฟล์:Gray Bat USACE.jpg|ค้างคาวเทาได้รับการย้ายประเภทจาก "ชนิดใกล้สูญพันธุ์" เป็น "ชนิดใกล้ถูกคุกคาม" เนื่องจากการอนุรักษ์ประสบความสำเร็จ
ไฟล์:Pod Monodon monoceros.jpg|วาฬนาร์วาลเป็นสัตว์ใกล้ถูกคุกคามชนิดหนึ่ง
ไฟล์:Rinoceronte blanco (Ceratotherium simum), Santuario de Rinocerontes Khama, Botsuana, 2018-08-02, DD 09.jpg|แรดขาวเป็นสัตว์ใกล้ถูกคุกคามชนิดหนึ่ง สาเหตุส่วนใหญ่มาจากการล่า



## อ้างอิง

## แหล่งข้อมูลอื่น

*List of Near Threatened species as identified by the IUCN Red List of Threatened Species

หมวดหมู่:การอนุรักษ์
หมวดหมู่:สิ่งมีชีวิต
หมวดหมู่:การสูญพันธุ์
พระเจ้าอัลฟอนโซที่ 12 แห่งสเปน

**พระเจ้าอัลฟอนโซที่ 12** (; 28 พฤศจิกายน ค.ศ. 185725 พฤศจิกายน ค.ศ. 1885) หรือที่เรียกพระองค์ว่า **ผู้สร้างสันติ** () หรือ () เป็น พระมหากษัตริย์แห่งสเปน ตั้งแต่วันที่ 29 ธันวาคม ค.ศ. 1874 จนกระทั่งสวรรคตใน 1885 หลักจากการปฏิวัติที่ทำให้สมเด็จพระราชินีนาถอิซาเบลที่ 2 พระราชมารดาของพระองค์ออกจากราชบัลลังก์ในปี 1868 อัลฟอนโซทรงศึกษาในออสเตรียและฝรั่งเศส พระราชมารดาของพระองค์สละราชสมบัติแก่พระองค์ในปี ค.ศ. 1870 และเสด็จกลับมายังสเปนในฐานะพระมหากษัตริย์ในปี ค.ศ. 1874 ภายหลังการรัฐประหารโดยทหารกับสาธารณรัฐสเปนที่ 1 พระองค์เสด็จสวรรคตในพระชนมายุ 27 พรรษา ในปี ค.ศ. 1885 และการขึ้นครองราชบัลลังก์ของพระเจ้าอัลฟอนโซที่ 13 พระราชโอรสองค์เดียวซึ่งพระราชสมภพในปีถัดมา พระองค์เป็นพระมหากษัตริย์องค์ล่าสุดของสเปนที่สวรรคตขณะอยู่บนราชบัลลังก์

## พระราชประวัติ
136px|thumb|left|เจ้าชายอัลฟอนโซ
160px|thumb|left|พระเจ้าอัลฟอนโซที่ 12 ฉลองพระองค์เต็มยศ

พระเจ้าอัลฟอนโซที่ 12 เสด็จพระราชสมภพเมื่อวันที่ 28 พฤศจิกายน ค.ศ. 1857 ณ มาดริด เป็นพระราชโอรสพระองค์แรกในสมเด็จพระราชินีนาถอิซาเบลที่ 2 และฟรันซิสโก เด อาซิส พระราชสวามี พระองค์ได้รับการคาดการว่าจะทรงราชย์เป็นพระมหากษัตริย์แห่งสเปนต่อจากพระราชมารดา ทั้งนี้ ฟรันซิสโก เก อาซิส พระราชบิดาของพระองค์ทรงมีฐานันดรเป็นพระมหากษัตริย์แห่งสเปน และทรงมีฐานันดรที่ ฮิสมาเจสตี ซึ่งเป็นผู้ปกครองประเทศร่วมกับพระมเหสี

## อภิเษกสมรส
[163px|thumb|right|พระบรมฉายาลักษณ์พระเจ้าอัลฟอนโซที่ 12 และ [มาเรีย คริสตินาแห่งออสเตรีย สมเด็จพระราชินีแห่งสเปน|สมเด็จพระราชินีมารีอา กริสตีนา ผู้เป็นพระญาติชั้นที่ 1 ในพระองค์ พระมเหสีพระองค์ที่ 2]]
อัลฟอนโซที่ 12 เข้าพระราชพิธีอภิเษกสมรสครั้งแรกกับ เมร์เซเดสแห่งออร์เลอ็อง เมื่อวันที่ 23 มกราคม ค.ศ. 1878 แต่ไม่ทรงมีพระราชบุตรร่วมกัน ต่อมา เมร์เซเดสแห่งออเรล็อง ได้สวรรคตลง จึงทรงเสกสมรสอีกครั้งกับ มารีอา กริสตีนาแห่งออสเตรีย มีพระราชบุตรดังนี้
#มาริอาแห่งเมร์เซเดส เจ้าหญิงแห่งอัสตูเรียส
#อินฟันตามาริอา เตเรซาแห่งสเปน
#พระเจ้าอัลฟอนโซที่ 13

## สวรรคต
163px|thumb|left|ขบวนพระบรมศพ
พระเจ้าอัลฟอนโซที่ 12 เสด็จสวรรคตเมื่อวันที่ 25 พฤศจิกายน ค.ศ. 1885 ซึ่งก่อนวันครบรอบพระชนมพรรษาปีที่ 28 พรรษาเพียง 3 วัน ด้วยทรงประชวรโรควัณโรค แต่สำนักพระราชวังได้ออกแถงการณ์ว่าสาเหตุของการสวรรคตนั้นคือโรคบิด
163px|thumb|left|พระบรมราชานุสาวรีย์
ค.ศ. 1902 มารีอา กริสตีนา พระมเหสีพระองค์ที่ 2 มีพระราชประสงค์ตั้งพระบรมราชานุสาวรีย์พระเจ้าอัลฟอนโซที่ 12 โดยสร้างเสร็จในปี ค.ศ. 1922

## หมายเหตุ

## แหล่งข้อมูลอื่น

* Historiaantiqua. *Alfonso XII; (Spanish)* (2008)

หมวดหมู่:พระมหากษัตริย์สเปน
หมวดหมู่:ราชวงศ์บูร์บง (สเปน)
หมวดหมู่:เจ้าชายสเปน
หมวดหมู่:บุคคลจากมาดริด
หมวดหมู่:พระราชโอรสในสมเด็จพระราชินีนาถ
มารีอา คริสทีนาแห่งออสเตรีย

**มาเรีย คริสทีนาแห่งออสเตรีย สมเด็จพระราชินีแห่งสเปน** (, , ) เป็นพระมเหสีพระองค์ที่สองในพระเจ้าอัลฟอนโซที่ 12 แห่งสเปน ทั้งยังทรงดำรงตำแหน่งผู้สำเร็จราชการแทนพระองค์ ระหว่างการสวรรคตของพระราชสวามีในเดือนพฤศจิกายน ค.ศ. 1885 กระทั่งพระประสูติกาลของพระเจ้าอัลฟอนโซที่ 13 พระราชโอรส ในเดือนพฤษภาคม ค.ศ. 1886 และทรงสำเร็จราชการเรื่อยมาจนพระราชโอรสทรงบรรลุนิติภาวะในเดือนพฤษภาคม 1902

## พระราชประวัติ
มารีอา คริสทีนาแห่งออสเตรีย ทรงมีพระนามเดิมว่า *อาร์ชดัชเชสมารีอา คริสทีนา เดซีเร เฮ็นรีเอ็ทเทอ เฟลีซีทัส ไรนีราแห่งออสเตรีย* เสด็จพระราชสมภพเมื่อวันที่ 21 กรกฎาคม ค.ศ. 1858 ณ จักรวรรดิออสเตรีย เป็นพระธิดาใน อาร์ชดยุกคาร์ล แฟร์ดีนันท์แห่งออสเตรีย และ อาร์ชดัชเชสเอลีซาเบ็ท ฟรันท์ซิสคาแห่งออสเตรีย โดยก่อนจะทรงเป็นสมเด็จพระราชินีแห่งสเปนนั้น พระองค์ทรงเป็นผู้มีการศึกษาดี สิริโฉมงดงามดี และทรงรักความยุติธรรมมาก เป็นคนเถรตรงคนนึงในราชสำนักออสเตรีย

## เสกสมรส
166px|thumb|left|พระองค์พร้อมด้วยพระราชบุตร
อาร์ชดัชเชสมารีอา คริสทีนาแห่งออสเตรีย เข้าพระราชพิธีอภิเษกสมรสกับ พระเจ้าอัลฟอนโซที่ 12 แห่งสเปน เมื่อวันที่ 29 พฤศจิกายน ค.ศ. 1879 รับพระราชทานพระอิสริยยศเป็น **สมเด็จพระราชินีแห่งสเปน** มีพระราชบุตรดังนี้
#มาริอาแห่งเมร์เซเดส เจ้าหญิงแห่งอัสตูเรียส
#อินฟันตามาริอา เตเรซาแห่งสเปน
#พระเจ้าอัลฟอนโซที่ 13 แห่งสเปน

พระองค์เป็นพระมเหสีพระองค์ที่ 2 เนื่องจากพระมเหสีพระองค์แรกของพระราชสวามีคือ เมร์เซเดสแห่งออร์เลอ็อง สมเด็จพระราชินีแห่งสเปน เสด็จสวรรคตลง ตำแหน่งสมเด็จพระราชินีแห่งสเปนจึงเป็นของพระองค์ทันทีหลังจากเสกสมรส

## ผู้สำเร็จราชการแทนพระองค์และสมเด็จพระราชชนนี
หลังจาก พระเจ้าอัลฟอนโซที่ 12 แห่งสเปน พระราชสวามีเสด็จสวรรคต พระองค์จึงเป็นผู้สำเร็จราชการแทนพระองค์พระราชโอรสคือ พระเจ้าอัลฟอนโซที่ 13 แห่งสเปน ซึ่งทรงมีพระชนมายุยังไม่บรรลุนิติภาวะไม่สามารถทรงราชย์ได้ โดยภายหลังพระราชโอรสของพระองค์ทรงราชย์ และทรงได้รับการสถาปนาเป็น **สมเด็จพระราชชนนีแห่งสเปน**

## สวรรคต
มารีอา คริสทีนาแห่งออสเตรีย สมเด็จพระราชินีแห่งสเปน เสด็จสวรรคตเมื่อวันที่ 6 กุมภาพันธ์ ค.ศ. 1929 ขณะมีพระชนมายุได้ 70 พรรษา โดยสาเหตุนั้นเกิดจากการเสียพระราชหฤทัยจากการปฏิวัติสเปนสู่ระบอบสาธารณรัฐ

หมวดหมู่:บุคคลที่เกิดในปี พ.ศ. 2401
หมวดหมู่:บุคคลที่เสียชีวิตในปี พ.ศ. 2472
หมวดหมู่:ราชวงศ์บูร์บง (สเปน)
หมวดหมู่:เจ้าหญิงสเปน
หมวดหมู่:อาร์ชดัชเชสแห่งออสเตรีย
หมวดหมู่:บุคคลจากออสเตรีย
หมวดหมู่:ราชินีแห่งสเปน
หมวดหมู่:ผู้สำเร็จราชการแทนพระองค์ที่เป็นสตรี
เรือหลวง นาวีอันดามัน

[thumb|281x281px|[เรือหลวงจักรีนฤเบศร|ร.ล.จักรีนฤเบศร  ที่สร้างแรงบันดาลใจในการตั้งชื่อ]]
**เรือหลวง นาวีอันดามัน** เป็นนักมวยไทยประเภทมวยฝีมือจากจังหวัดภูเก็ต ผู้ซึ่งเคยทำหน้าที่เป็นนักกีฬามวยสากลสมัครเล่น ชุดทีมชาติไทย

## ประวัติ
วันที่ 24 มิถุนายน พ.ศ. 2560 เรือหลวงเป็นฝ่ายชนะน็อกดาวไฟ ส.เสือเพชร ในยกที่ 3 ที่เวทีมวยสยามอ้อมน้อย จากนั้น ในวันที่ 26 สิงหาคม ของปีดังกล่าว เรือหลวงเป็นฝ่ายชนะคะแนนทนายเค ลูกเขาขวาง เจ.เอส.พี. และในวันที่ 30 กันยายน เขาได้ขึ้นชกกับกุมารทอง จิตรเมืองนนท์ ซึ่งเรือหลวงเป็นฝ่ายแพ้คะแนน ส่วนในวันที่ 18 ธันวาคม เขาได้ขึ้นชกกับแอ๊ดดำ ทีเด็ด 99 ในศึกบางระจัน ที่สนามมวยราชดำเนิน

## มวยสากลสมัครเล่น
เรือหลวงยังเข้าร่วมการแข่งมวยสากลสมัครเล่นโดยใช้ชื่อรุตชกาญจน์ จันทร์ตรง ซึ่งเป็นชื่อจริงในการขึ้นชก โดยในวันที่ 5 เมษายน พ.ศ. 2560 รุตชกาญจน์ได้เข้าแข่งขันในศึกไทยแลนด์อินวิเตชั่น อินเตอร์เนชั่นแนล บ็อกซิ่ง ทัวร์นาเมนท์ ครั้งที่ 2 ที่บีจี ฮอลล์ คลองสาม จังหวัดปทุมธานี จากการแข่งครั้งนี้ เขาเป็นฝ่ายแพ้คะแนนดอร์จินแยมบู ออตกอนดาลาย จากประเทศมองโกเลีย ในรุ่นไลท์เวท

## ผลสืบเนื่อง
จากความสำเร็จของเรือหลวง ส่งผลให้อนันตศักดิ์ พันธ์ยุทธภูมิ (เจ้าของฉายา ศอกขวาน) ซึ่งเป็นผู้อยู่เบื้องหลัง ได้กลับมามีชื่อเสียงอีกครั้ง หลังห่างหายไปจากวงการ นานนับสิบปี

## สถิติการแข่งขัน
;มวยไทยอาชีพ

;มวยสากลสมัครเล่น

## อ้างอิง

## แหล่งข้อมูลอื่น
* สถิติการขึ้นชกมวยไทยของ เรือหลวง นาวีอันดามัน - ผลมวย-มวยไทย.com

หมวดหมู่:นักมวยไทยชาวไทย
หมวดหมู่:นักมวยสากลสมัครเล่นชาวไทย
หมวดหมู่:นักกีฬาชาวไทย
หมวดหมู่:นักกีฬาจากจังหวัดภูเก็ต
หมวดหมู่:เรือหลวงจักรีนฤเบศร
หมวดหมู่:ทหารพราน
ค่า p

ในวิชาสถิติว่าด้วยการทดสอบสมมติฐาน **ค่า ''p*** () หรือ*'ค่าความน่าจะเป็น*' () คือสัดส่วนของความน่าจะเป็น ที่ข้อสรุปหนึ่งทางสถิติ (เช่นความแตกต่างระหว่าง[[มัชฌิมเลขคณิต|มัชฌิม]]ของตัวอย่างสองกลุ่ม) จะมีค่าเท่ากันหรือมากกว่า[[ค่าจากการสังเกต]] (observed value) ในกรณีที่[[สมมุติฐานว่าง|สมมติฐานว่าง]]เป็นจริง ค่า *p* มักถูกใช้เพื่อทดสอบสมมติฐานทางสถิติในงานวิจัยสาขาต่าง ๆ เช่น [[ฟิสิกส์]], [[เศรษฐศาสตร์]], [[การเงิน]], [[รัฐศาสตร์]], [[จิตวิทยา]], [[ชีววิทยา]], [[อาชญาวิทยา]] และ[[สังคมวิทยา]] การใช้ค่า *p* อย่างผิด ๆ เป็นประเด็นหนึ่งที่เป็นที่ถกเถียง

==แนวคิดพื้นฐาน==
การใช้ค่า *p'' ในบริบทของการพิสูจน์สมมติฐานนั้น ใช้เพื่อทดสอบสมมติฐานว่าง เพื่อหาว่าหลักฐานหนึ่ง ๆ มีนัยสำคัญทางสถิติมากน้อยเพียงใด ซึ่งการใช้สมมติฐานว่างนี้เป็นการประยุกต์แนวคิดพิสูจน์ด้วยหลักการแบบ reductio ad absurdum มาใช้ในทางสถิติ หรือกล่าวอีกอย่างหนึ่งก็คือ คำอ้างหนึ่ง ๆ จะเป็นที่น่าเชื่อถือ ถ้าคำอ้างที่ค้านคำอ้างนั้น ไม่น่าเป็นไปได้

ดังนั้นสมมติฐานหรือคำอ้างค้านในที่นี้ก็คือสมมติฐานว่าง ซึ่งเป็นสมมติฐานที่ต้องนิยามให้ชัดเจนในการพิสูจน์ ผลการวิจัยหนึ่ง ๆ จะมีนัยสำคัญทางสถิติ ถ้ามันทำให้เราสามารถปฏิเสธสมมติฐานว่างได้ ผลการวิจัยที่มีนัยสำคัญทางสถิติควรจะมีโอกาสเกิดขึ้นน้อยมาก ๆ หากสมมติให้สมมติฐานว่างเป็นจริง เช่นนั้นแล้วเราก็จำเป็นจะต้องปฏิเสธสมมติฐานว่าง ทำให้สมมติฐานที่จะเป็นจริงได้ ก็คือสมมติฐานอื่นที่ไม่ใช่สมมติฐานว่าง อย่างไรก็ดี ถ้าสมมติฐานทางเลือกไม่ได้มีสมมติฐานเดียว ลำพังเฉพาะการสามารถปฏิเสธสมมติฐานว่างได้ ไม่ได้บอกเราว่าสมมติฐานทางเลือกอื่น ๆ นั้น อันไหนเป็นสมมติฐานที่ถูกต้อง

## อ้างอิง

หมวดหมู่:การทดสอบสมมุติฐาน
เครซีเออร์ (เพลงเทย์เลอร์ สวิฟต์)

"**เครซีเออร์**" () เป็นเพลงของศิลปินชาวอเมริกัน เทย์เลอร์ สวิฟต์ เพลงแต่งโดยสวิฟต์ และโรเบิร์ต เอลลิส ออร์รอลล์ ผลิตโดยนาธาน แชปแมน โดยสวิฟต์เป็นผู้ช่วยผลิตเพลง เพลงปรากฏในภาพยนตร์*[[แฮนนาห์ มอนทานา: เดอะมูฟวี]]* และในอัลบั้มเพลงประกอบภาพยนตร์ เพลงเป็นแนวบัลลาดผ่อนคลาย โดยมีความเป็นคันทรีและเนื้อเพลงเล่าถึงการมีความรัก สวิฟต์ร้องเพลงนี้ขณะปรากฏตัวในภาพยนตร์*แฮนนาห์ มอนทานา: เดอะมูฟวี* ฉากดังกล่าวถูกคัดมาใส่ในมิวสิกวิดีโอเพลง "เครซีเออร์" เพลงถูกเปิดตามรายการวิทยุเรดิโอดิสนีย์ และช่องดิสนีย์แชนเนิล ซึ่งช่วยส่งเสริมการจำหน่ายภาพยนตร์ เพลงติดชาร์ตอันดับที่ 17 บนชาร์ต*บิลบอร์ด*ฮอต 100 อันดับที่ 64 ในชาร์ตซิงเกิลของออสเตรเลีย อันดับที่ 67 ในชาร์ตแคนาเดียนฮอต 100 และอันดับที่ 100 ในชาร์ตซิงเกิลของสหราชอาณาจักร

"เครซีเออร์" ได้รับคำชมจากนักวิจารณ์ นักวิจารณ์กลายคนมองว่าเป็นเพลงประกอบที่ดีที่สุด เพลงเปิดให้ดาวน์โหลดทันทีหลังเพลงประกอบวางจำหน่าย เมื่อวันที่ 23 มีนาคม ค.ศ. 2009 และประสบความสำเร็จในออสเตรเลีย แคนาดา สหราชอาณาจักร และสหรัฐ อันดับสูงสุดคืออันดับที่ 17 ในชาร์ต*บิลบอร์ด*ฮอต 100 ในสหรัฐ

## อ้างอิง

หมวดหมู่:เพลงในปี พ.ศ. 2552
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงจากภาพยนตร์
ประเทศไทยในโอลิมปิกฤดูหนาว 2018

**ประเทศไทย** เข้าร่วมแข่งขันกีฬาโอลิมปิกฤดูหนาวครั้งที่ 23 ค.ศ. 2018 (พ.ศ. 2561) ณ เมืองพย็องชัง ประเทศเกาหลีใต้ ระหว่างวันที่ 9 – 25 กุมภาพันธ์ พ.ศ. 2561 นับเป็นครั้งที่สี่ที่ไทยส่งนักกีฬาเข้าร่วมแข่งขัน โดยมีนักกีฬา 4 คน ได้แก่ นิโกลา ซานอน, อเล็กเซีย อริษรา เชนเคล, มรรค จันเหลือง และคาเรน จันเหลือง ลงแข่งขันใน 2 ประเภทกีฬา นับเป็นคณะผู้แทนที่ใหญ่ที่สุดของประเทศที่ส่งไปยังโอลิมปิกฤดูหนาว

## ผู้ร่วมแข่งขัน

## สกีอัลไพน์
ไทยมีนักกีฬาสกีลงเขาที่ผ่านการคัดเลือก 2 คน คือ ชาย 1 คน และหญิง 1 คน

## สกีครอสคันทรี
นักกีฬาไทยผ่านการคัดเลือกจำนวนสองคน ชายหนึ่งคนและหญิงหนึ่งคน ได้แก่ มรรค จันเหลือง และคาเรน จันเหลือง ซึ่งเป็นพี่น้องลูกครึ่งอิตาลี-ไทย จากเมือง Gressoney-La-Trinité ประเทศอิตาลี

## อ้างอิง

ไทย
2018
พริบตา

**"พริบตา"** เป็นซิงเกิลในปี พ.ศ. 2560 ของธงไชย แมคอินไตย์ ร่วมกับอภิวัชร์ เอื้อถาวรสุข จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้อง-แต่งทำนอง และเรียบเรียงโดย อภิวัชร์ เอื้อถาวรสุข ออกจำหน่ายในวันที่ 1 ธันวาคม พ.ศ. 2560 สังกัดค่ายจีเอ็มเอ็ม แกรมมี่ หลังจากที่แสตมป์เคยแต่งเพลง "น้ำตา" ในอัลบั้ม Simply Bird เมื่อ 10 ปีก่อน

ที่มาของเพลงนี้ได้แรงบันดาลใจมาจากภาพยนตร์เรื่อง *[[หลับตาฝัน ถึงชื่อเธอ]]* หรือ *Your Name* เพลงนี้พูดถึงการจากลากับคนรัก และสิ้นหวังที่มีความหวัง ส่วนมิวสิกวีดีโอเพลงนี้ เผยแพร่ในวันที่ 2 กุมภาพันธ์ พ.ศ. 2561

## การตอบรับ
เพลง "พริบตา" ติดอันดับสูงสุดที่ 2 จากการจัดอันดับของ IW Weekly Music Chart เพลงไทยสากล ระหว่างวันที่ 31 ธ.ค. 2560 - 6 ม.ค. 2561
### ชาร์ต

## ดูเพิ่ม
* มินิมาราธอน

## อ้างอิง

หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:เพลงที่ประพันธ์คำร้องโดยอภิวัชร์ เอื้อถาวรสุข
หมวดหมู่:เพลงของธงไชย แมคอินไตย์
หมวดหมู่:เพลงของอภิวัชร์ เอื้อถาวรสุข
หมวดหมู่:ซิงเกิลในสังกัดจีเอ็มเอ็ม แกรมมี่